Kratthumleblom

Kratthumleblom (Geum urbanum) er en plante i rosefamilien.

Den er flerårig, hårete urt med opprett stengel som blir opptil 60 cm høy. Stengelbladene er trekoblede, mens bladene ved basis er finnete. Akselbladene er store, flikete og minner om vanlige blad. Blomstringstiden er juni–august. Blomstene er små og gule, og kronbladene er som regel bare 5 mm lange. Frukten er en samling frø med krok som hekter seg fast i dyr og mennesker. 

Kratthumleblom vokser på skyggefulle steder i skog og kratt og er ofte vanlig i gråorskog. Arten er utbredt i hele Europa unntatt de nordligste delene, samt i tilgrensende deler av Afrika og Asia. Arten er vanlig i lavlandet i Sør-Norge nordover til Trøndelag, er mindre vanlig i Nordland og svært sjelden i Troms. I Hedmark finnes den nesten bare i flatbygdene ved Mjøsa.

Rota er blitt brukt som legemiddel og dufter nellik.

 Galleri 

 Litteratur 




 Eksterne lenker 


 Kristins flora – kratthumleblom

Kategori:Rosefamilien
Kategori:Planter formelt beskrevet i 1753
Kategori:Planter formelt beskrevet av Carl von Linné
Kategori:Medisinplanter
Kategori:Norges flora
Kategori:Nyttevekstleksikonet